Z  á  p  i  s  n  i  c  a

z rokovania Komisie na vyhodnotenie elektronickej aukcie dňa 14. 11. 2023
zriadenej podľa § 8aa ods. 4 písm. b)  zákona č. 278/1993 Z. z. o správe majetku štátu v znení neskorších predpisov
Priebeh rokovania

Komisia Okresného úradu Trenčín na vyhodnotenie vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Stará Turá, obec Stará Turá, zapísaného v katastri nehnuteľností vedenom Okresným úradom Nové Mesto nad Váhom, katastrálny odbor, spoluvlastnícky podiel 1/1:

LV č. 1185:

· dom súp. č. 2222, postavený na pozemku parc. č. 8061/2,

· pozemok KNC parc. č. 8061/2, druh pozemku zastavaná plocha a nádvorie o výmere 600 m2,

LV č. 10895:

· pozemok KNC parc. č. 8056/1, druh pozemku záhrada o výmere 1635 m2,

· pozemok KNC parc. č. 8061/1, druh pozemku záhrada o výmere 1325 m2
bola menovaná Opatrením prednostu Okresného úradu Trenčín Ing. Romana Kozáčka  č. OÚ- TN-OO-2023/004609 - 16 zo dňa 06. 10. 2023, a to v nasledovnom zložení:

predseda komisie:
Ing. Ľubica Pilátová

členovia:

JUDr. Peter Filo





JUDr. Jana Habáňová





Ing. Eva Šlosárová





Ing. Jana Hôrková


Nakoľko predmetom elektronickej aukcie je nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Nehnuteľnosti, ktoré boli predmetom elektronickej aukcie, boli ohodnotené v Znaleckom posudku číslo 65/2023, vo veci stanovenia všeobecnej hodnoty nehnuteľností a stavieb: Rodinný dom, s.č. 2222, nachádzajúci sa na pozemku C-KN parcelné číslo 8061/2, s príslušenstvom a pozemok C-KN parcelné číslo 8061/2, 8056/1 a číslo 8061/1 katastrálne územie Stará Turá, obec Stará Turá, okres Nové Mesto nad Váhom, kraj Trenčiansky, v spoluvlastníckom podiele 1/1, na právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 25. 07. 2023, vyhotovenom Ing. Petrom Martiškom, Počašie č. 1176/63, 951 41 Lužianky, znalcom v odbore Stavebníctvo, odvetvie Odhad hodnoty nehnuteľností.

Všeobecná hodnota predmetných nehnuteľností bola v Znaleckom posudku číslo 65/2023, vyhotovenom Ing. Petrom Martiškom určená na sumu 40 919,31 EUR, zaokrúhlene 40 900,- EUR, slovom štyridsaťtisícdeväťsto eur, ktorá je podľa § 8a ods. 8 „zákona“ zároveň cenou primeranou.


Dňa 27. 07. 2023 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 28. 07. 2023 a uplynula dňa 28. 08. 2023. Žiaden zo správcov majetku štátu na ponuku nereagoval. Ponukové konanie na predmetný nehnuteľný majetok nebolo úspešné.


Vzhľadom k tomu, že primeraná cena prebytočného nehnuteľného majetku štátu bola stanovená vo výške 40 900,- EUR, slovom štyridsaťtisícdeväťsto eur, čo presahuje 10 000,- EUR, v súlade s § 8 ods. 8 „zákona“, bolo dňa 13. 09. 2023 v registri ponúkaného majetku štátu, v časti elektronické aukcie, zverejnené oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 14. 09. 2023 a uplynula dňa 12. 10. 2023. 

Okresný úrad Trenčín v súlade s 8a ods. 4 „zákona“ požadoval zloženie zábezpeky vo výške 4 000,- EUR, slovom štyritisíc eur.

Na zverejnenú ponuku Okresného úradu Trenčín boli v stanovenej lehote, t.j. do 12. 10. 2023 doručené tri cenové ponuky.
· Júlia Beťková, bytom Lakšárska Nová Ves – cenová ponuka doručená 06. 10. 2023
· Stanislav Nováčik bytom Chtelnica – cenová ponuka doručená 09. 10. 2023
· WINSTAL SERVICE, s.r.o., so sídlom Hrnčiarové 891, 916 12 Lubina, IČO: 54387019 – cenová ponuka doručená 10. 10. 2023
Vyhodnotenia  výsledkov  vyhlásenej  elektronickej  aukcie  sa  zúčastnili  všetci členovia komisie. Na začiatku zasadnutia komisie jej predseda Ing. Ľubica Pilátová oboznámila členov komisie s dôvodmi zriadenia komisie. Jej úlohou bolo zistiť okruh potenciálnych záujemcov na prevod vlastníctva nehnuteľného majetku štátu nachádzajúceho sa v k. ú. Stará Turá.

Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu za osobnej prítomnosti všetkých jej členov otvorila zalepené obálky s cenovými ponukami a zistila, že cenové ponuky záujemcov boli nasledovné:
· Ing. Miloš Beťko a manželka Ing. Júlia Beťková, cenová ponuka:

41 500,- EUR

(na obálke ako odosielateľ uvedená Júlia Beťková)

· Stanislav Nováčik, cenová ponuka:





41 000,- EUR

· WINSTAL SERVICE, s.r.o., cenová ponuka:



41 000,- EUR

Súčasne bolo zistené, že finančné zábezpeky od záujemcov boli zložené na určený účet Ministerstva vnútra SR nasledovne:

· Ing. Miloš Beťko, finančná zábezpeka zložená na účet dňa 03. 10. 2023
· Stanislav Nováčik, finančná zábezpeka zložená na účet dňa 06. 10. 2023
· WINSTAL SERVICE, s.r.o., finančná zábezpeka zložená na účet dňa 10. 10. 2023
Cenové ponuky záujemcov komisia akceptuje, boli doručené v lehote a za podmienok určených vo vyhlásení elektronickej aukcie. Zábezpeka od všetkých prihlásených záujemcov bola zložená na určený účet  v stanovenom termíne, t. j. do 12. 10. 2023.


Listami zo dňa 17. 10. 2023 boli jednotliví záujemcovia vyzvaní  na účasť v elektronickej aukcii s uvedením podrobných informácií o  priebehu a základných technických podmienkach elektronickej aukcie. Listy boli záujemcom doručené nasledovne:

· Ing. Miloš Beťko a manželka Júlia Beťková, výzva nedoručená, odoslaná mailom dňa 30. 10. 2023
· Stanislav Nováčik, výzva doručená dňa 20. 10. 2023
· WINSTAL SERVICE, s.r.o., výzva doručená dňa 02. 11. 2023
Záujemcovia boli v uvedenom liste informovaní o tom, že elektronická aukcia bude prebiehať v dvoch kolách:

1. kolo – tzv. prípravné kolo, termín jeho konania bol od 06. 11. 2023 do 14. 11. 2023 (dňa 14. 11. 2023 do 09.00 hod). Počas neho sa záujemcovia mohli skúšobne prihlásiť do  elektronickej aukcie, vyskúšať si jej fungovanie.

2. kolo – samotná elektronická aukcia – termín jej konania bol stanovený na deň 14. 11. 2023 so začiatkom o 09.00 hod.

Súčasne boli záujemcom v súlade s § 8ab ods. 2 zákona č. 278/1993 Z. z. oznámené nasledovné skutočnosti:

a) východisková cena elektronickej aukcie, ktorá bola stanovená na sumu 41 500,- EUR, slovom štyridsaťjedentisícpäťsto eur. Ide o najvyššiu cenovú ponuku ponúknutú v rámci vyhlásenia elektronickej aukcie. Minimálna suma o ktorú bolo možné zvýšiť v priebehu elektronickej aukcie cenovú ponuku oproti predchádzajúcej cenovej ponuke, bola určená na 100,- EUR.

b) informácie týkajúce sa použitého elektronického zariadenia, ktoré bude vykonávať elektronickú aukciu a podmienky a špecifikácie technického pripojenia k nemu

c) termín a trvanie elektronickej aukcie - 14. 11. 2023 o 09.00 hod., bude trvať  1 hodinu, prebiehať bude na web stránke: https://minv-aukcie.proebiz.com/, skončí dňa 14. 11. 2023 o 10.00 hod. 

d) čas o ktorý sa predlžuje skončenie elektronickej aukcie po prijatí cenovej ponuky, ktorý bol  stanovený na 5 minút. 


Elektronická aukcia sa uskutočnila dňa 14. 11. 2023 so začiatkom o 9.00 hod, skončila sa dňa 14. 11. 2023 o 10.55 hod. Posledné ponúknuté ceny jednotlivých záujemcov boli nasledovné:

· Ing. Miloš Beťko a manželka Ing. Júlia Beťková,


bytom Lakšárska Nová Ves




cenová ponuka:
47 600,- EUR
· Stanislav Nováčik bytom Chtelnica 



cenová ponuka: 
47 500,- EUR
· WINSTAL SERVICE, s.r.o., so sídlom Hrnčiarové 891, 
916 12 Lubina, IČO: 54387019



cenová ponuka:
45 700,- EUR
Komisia skonštatovala, že najvyššiu cenu v rámci elektronickej aukcie za predmetné nehnuteľnosti v k. ú. Stará Turá ponúkol Ing. Miloš Beťko a manželka Ing. Júlia Beťková, a to vo výške 47 600,- EUR.
Záver:



Komisia Okresného úradu Trenčín na vyhodnotenie vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Stará Turá, obec Stará Turá, zapísaného v katastri nehnuteľností vedenom Okresným úradom Nové Mesto nad Váhom, katastrálny odbor, spoluvlastnícky podiel 1/1:

LV č. 1185:

· dom súp. č. 2222, postavený na pozemku parc. č. 8061/2,

· pozemok KNC parc. č. 8061/2, druh pozemku zastavaná plocha a nádvorie o výmere 600 m2,

LV č. 10895:

· pozemok KNC parc. č. 8056/1, druh pozemku záhrada o výmere 1635 m2,

· pozemok KNC parc. č. 8061/1, druh pozemku záhrada o výmere 1325 m2
vzhľadom na výsledok vyhlásenej elektronickej aukcie odporúča prednostovi Okresného úradu Trenčín Ing. Romanovi Kozáčkovi, aby Okresný úrad Trenčín podľa § 11 zákona č. 278/1993 Z. z. o správe majetku štátu v znení neskorších predpisov uzatvoril  so záujemcom Ing. Milošom Beťkom a manželkou Júliou Beťkovou, bytom Lakšárska Nová Ves, kúpnu zmluvu o prevode vlastníctva predmetného nehnuteľného majetku štátu v dočasnej správe Okresného úradu Trenčín za kúpnu cenu 47 600,- EUR.
Ing. Ľubica Pilátová, v.r.
JUDr. Peter Filo, v.r.
JUDr. Jana Habáňová, v.r.
Ing. Eva Šlosárová, v.r.
Ing. Jana Hôrková, v.r.
